નવી દિલ્લી: ભારત 2G, 3G અને 4G ટેક્નોલોજી અપનાવવામાં વિશ્વના મોટા મોટા દેશોથી અનેક સ્તરે પાછળ રહ્યું છે, પરંતુ સરકાર વહેલી તકે દેશમાં 5G લાવવા માંગે છે. 2020 સુધી તેનું કોમર્શિયલ લોન્છ થઈ શકે છે. 5G ટેક્નોલોજી પર કામ કરવા માટે સરકાર તરફથી બનાવવામાં આવેલી એક રિસર્ચ ટીમે અત્યાર સુધી 100 પેટન્ટ માટે એપ્લિકેશન દાખલ કરી હતી, જેમાંથી લગભગ 10ને પરમિશન મળી ગઈ છે. 5G વાયરલેસ નેટવર્કનું પાંચમુ જનરેશન છે. તેનાથી એન્ડ યુઝર્સને વધારે સ્પીડ મળશે અને એમાં ડ્રાઇવરલેસ કાર અને હોમ અપ્લાયન્સ જેવા અનેક ડિવાઇસને કનેક્ટ કરવાની ક્ષમતા હશે.